S ddaw leenaya n Qassaman i yeldi anejmue-is ukabar n Tirni n Iɣallen Inemlayen iḍelli 17 wembir deg tzeqqa n uxxam n yidles n temdint n Sṭif, ur nessaweḍ ara ad teččar xas ma 400 n yimekwan kan i tettawi.
Ugar n 300 n Yiqbayliyen i yerzan ɣer temdint n Sṭif ladɣa tuget si tama n ugafa ( At Yeela, At Brahem, At Wartiran… ) imi seg mi newweḍ ar uxxam n yidles Hewwari Bumedyen, ur nesli i wawal yexḍan i Teqbaylit.
D aqerru n leǧrida ɣer useqqamu n lwilaya n Sṭif, mass Buǧemlin Brahim, i yebdan awal s tejmilt i yerra i temnaḍin i d-yezzin i Sṭif. D ayen yesserfan ilmeẓyen yessutren deg-s ad d-yader timnaḍin n Yiqbayliyen. Segmi i yessewhem wid yellan di tzeqqa. Acku yebda inekker, yeskiddib wid yesseɣlayen deg wazal n FFS. Ɣef wakken i d-yenna; akabar-a d aɣelnaw mačči d aẓiwan, yerna d win yesean amezruy lqayen; ikemmel yenna mass Buǧemlin s Taerabt :{ » Nsel i kra la d-katen deg ukabar-nneɣ, qqaren-d d akabar n Tmurt n Yiqbayliyen kan. Kra-nniḍen qqaren-as d akabar n talakt ( laïcité ) nekk ad d-iniɣ aya-gi d lekdeb, Tirni n yiɣalen inemlayen d akabar n Yizzayriyen akkit d win yekkaten ɣef Waeraben akked Yefrunkufunen. »}
Deg wawal-is, yuɣal-d Eli Leaskri ar wuguren ufan deg uheyyi i tefranin-a am wid ara ieassen ɣef tezdeg-nsent, imi ttueeggnen uqbel ad yebdu udelel n tefranin.
Di taggara n unejmae, yeereḍ uɣmis-nneɣ Tamurt.info ad-yefk kra n yisteqsiyen i umaray amatu n FFS, maca Amaray amatu, ikkukra ad d-yer ɣef usteqsi amenzu yeenan talakt, imi nessuter ma yella akabar d win yellan n talakt; s talɣa-nniḍen, neewwed-as asteqsi ma yella yekkat FFS ɣef talakt, yerra-d mass Leaskri d akken talakt d aezal n tsertit ɣef udabu u akabar-is yekkat ɣef waya; ma d awal n mass Buǧemlin ( aqerru n leǧrida ) yugi ad d-yehder fell-as.
Di taggara nesteqsa-t ɣef Usenṣeb n Tmaziɣt ma yella kra ad d-yuɣal ɣur-s ukabar di tmendawt? Yezzi, yenneḍ deg wawal, mass Leaskri, i wakken ad d-yini{: » Wagi si gar imennuɣen-nneɣ. »}
Di tagara, neṣṣaweḍ ad negzu belli ger imeɣnasen n ukabar n FFS, llan kra ṭfen imeḍqan, ur ssinen ara, imenzayen akked umennuɣ n ukabar, maca ttusbedden-d i wudem asertan akken kan ad d-begnen belli akabar n Tirni n Iɣallen Inemlayen d aɣelnaw mačči n Yiqbayliyen kan!
Lmulud Yunsi
kab_Latn kab_Latn kab_Latn kab_Latn kab_Latn kab_Latn kab_Latn kin_Latn